വീടിനുള്ളില് അജ്ഞാത ശബ്ദം, ആശിച്ച് നിര്മിച്ച വീട്ടില് താമസിക്കാന് കഴിയാതെ വീട്ടുകാര് ഒടുവില് മന്ത്രിയും ഇടപെട്ടു കോഴിക്കോട്: 28.09.2021 വീടിനുള്ളിലെ അജ്ഞാത ശബ്ദം മൂലം ആശിച്ച് നിര്മിച്ച വീട്ടില് കഴിയാന് സാധിക്കാതെ വീട്ടുകാര്. കോഴിക്കോട് പോലൂരിലെ ബിജുവിനും കുടുംബത്തിനുമാണ് ഇതുമൂലം മനസമാധാനം നശിച്ചിരിക്കുന്നത്.രണ്ടാം നില നിര്മിച്ചതിന് പിന്നാലെ അടുത്തിടെയാണ് വീടിനുള്ളില് ചില അജ്ഞാത ശബ്ദങ്ങള് കേള്ക്കാന് തുടങ്ങിയത്. ആദ്യം തോന്നലാവുമെന്ന് കരുതിയെങ്കിലും പിന്നീട് ശബ്ദം കേള്ക്കുന്നത് വെറും തോന്നലല്ലെന്ന് മനസിലായി. പരിസരത്തുള്ള മറ്റ് വീടുകളില് ഇത്തരം പ്രശ്നങ്ങള് ഒന്നും അനുഭവപ്പെടാതിരുന്നതോടെ കുടുംബം ആശങ്കയിലായി.താഴത്തെ നിലയില് നില്ക്കുമ്ബോള് മുകളിലെ നിലയില് നിന്നും മുകളിലെ നിലയിലെത്തുമ്ബോള് താഴെ നിലയില് നിന്നുമാണ് അജ്ഞാത ശബ്ദം കേള്ക്കുന്നത്. ഹാളില് പാത്രത്തിനുള്ളില് വെള്ളം നിറച്ചുവച്ചപ്പോള് പുറത്തേക്ക് ഒഴുകുന്ന അവസ്ഥ കൂടിയായതോടെ ഭീതി കൂടുതലായി. അഞ്ച് വര്ഷം മുന്പ് നിര്മിച്ച വീടിന് ആറുമാസം മുന്പാണ് മേല്നില പണിതത്. ജിയോളജി വിഭാഗം ഉദ്യോഗസ്ഥരും മണ്ണ് സംരക്ഷണ ഉദ്യോഗസ്ഥരും അഗ്നിശമന സേനാംഗങ്ങളും പരിശോധിച്ചെങ്കിലും ശബ്ദം കേട്ടതല്ലാതെ പ്രശ്നം എന്താണെന്ന് കൃത്യമായി കണ്ടെത്തിയിട്ടില്ല. ഒരു വീട്ടില് മാത്രമായി അനുഭവപ്പെടുന്നതിനാല് ഭൂകമ്ബ സാധ്യതകള് വിദഗ്ധര് തള്ളിക്കളയുകയാണ്. അതേസമയം മണ്ണോ പാറയോ നീക്കം ചെയ്ത ശേഷം പിന്നീട് മണ്ണ് നിറച്ച പ്രദേശത്താണെങ്കില് ചെളിയില് നിന്ന് വായുവിനെ പുറം തള്ളുമ്ബോള് ഇത്തരം ശബ്ദം കേള്ക്കാനുള്ള സാധ്യതയുണ്ടെന്നാണ് ജിയോളജി വിഭാഗം വിദഗ്ധര് വിലയിരുത്തുന്നത്. ലാറ്ററേറ്റ് മണ്ണ് ഉള്ള പ്രദേശത്ത് മണ്ണ് നീക്കിയ ശേഷം വീണ്ടും മണ്ണ് നിറച്ച് കെട്ടിടം നിര്മിക്കുമ്ബോള് ഭാരം ഭൂമിയിലേക്ക് വരുന്നു. ഈ ഭാരത്തെ ക്രമീകരിക്കാനായി ചെളി ചില സ്വയം ക്രമീകരണങ്ങള് നടത്താറുണ്ട്. നിലവില് അജ്ഞാത ശബ്ദം കേട്ട വീടിന് സമീപത്ത് നിന്ന് അടുത്തിടെ മണ്ണ് നീക്കം ചെയ്ത സാഹചര്യവുമുണ്ട്. അതിനാല് പോലൂരിലും സംഭവിക്കുന്നത് സമാനമായ എന്തെങ്കിലും പ്രതിഭാസമാകാനാണ് സാധ്യതയെന്നാണ് ജിയോളജി വിദഗ്ധര് പറയുന്നത്.അതേസമയം വീട് വനംവകുപ്പ് മന്ത്രി എകെ ശശീന്ദ്രന് സന്ദര്ശിച്ചു. ആവശ്യമായ നടപടികള് അതിവേഗം സ്വീകരിക്കുമെന്ന് മന്ത്രി ഉറപ്പ് നല്കി. റവന്യൂ, ദുരന്ത നിവാരണ വകുപ്പ് മന്ത്രിയുടെ നിര്ദേശത്തെ തുടര്ന്ന് പ്രദേശത്തെ കുറിച്ചു വിശദമായ പഠനം നടത്തുന്നതിനായി ഉന്നത സംഘത്തെ നിയോഗിച്ചതായി മന്ത്രി പറഞ്ഞു.